b'\n_START_ARTICLE_\nLietuvos vadybos draugija\n_START_PARAGRAPH_\nLietuvos vadybos draugija\xc2\xa0\xe2\x80\x93 Lietuvos vadybos mokslinink\xc5\xb3 ir praktik\xc5\xb3 visuomenin\xc4\x97 organizacija, 1938\xe2\x80\x931940\xc2\xa0m. veikusi Kaune pavadinimu Mokslin\xc4\x97s vadybos draugija (steig\xc4\x97jas Pranas Lesauskis, pirmininkas Vytautas Andrius Grai\xc4\x8di\xc5\xabnas), 1989\xc2\xa0m. atkurta Vilniuje. 2007\xc2\xa0m. tur\xc4\x97jo daugiau kaip 100 nari\xc5\xb3.\n_START_SECTION_\nVeikla\n_START_PARAGRAPH_\nPropaguoja u\xc5\xbesienio valstybi\xc5\xb3 ir Lietuvos vadybos moksl\xc5\xb3 ir praktikos laim\xc4\x97jimus, rengia mokslines praktines konferencijas, seminarus, diskusijas, palaiko ry\xc5\xa1ius su tarptautin\xc4\x97mis organizacijomis. Valdymo institucijos\xc2\xa0\xe2\x80\x93 visuotin\xc4\x97 nari\xc5\xb3 konferencija, taryba, pirmininkas. Draugija yra Baltijos vadybos fondo ir Lietuvos mokslo ir technikos draugij\xc5\xb3 asociacijos steig\xc4\x97ja.'